Κυπριακή Ομοσπονδία Πετοσφαίρισης

Η Κυπριακή Ομοσπονδία Πετοσφαίρισης (Κ.Ο.ΠΕ.) είναι η ανώτατη αρχή της Πετοσφαίρισης και του Μπιτς Βόλεϊ στην Κύπρο. Ιδρύθηκε το 1978. Η ΚΟΠΕ είναι μέλος της Παγκόσμιας Ομοσπονδίας Πετοσφαίρισης (FIVB) και της Ευρωπαϊκής Συνομοσπονδίας Βόλεϊ (CEV). Είναι υπεύθυνη για την εκπροσώπηση της Κύπρου σε διεθνές επίπεδο. Τα γραφεία της βρίσκονται στη Λευκωσία.

 Πριν το 1978 η ευθύνη για την πετόσφαιρα στην Κύπρο είχε ανατεθεί από το ΣΕΓΑΣ στην ΤΕΑΚ (Τοπική Επιτροπή Αθλοπαιδιών Κύπρου). Στις 25 Φεβρουαρίου 1978 αντιπρόσωποι 20 σωματείων συνήλθαν στη Λευκωσία και ίδρυσαν ξεχωριστή ομοσπονδία για το άθλημα της πετόσφαιρας. Τα ιδρυτικά σωματεία κατά αλφαβητική σειρά ήταν οι: Οι σκοποί της ΚΟΠΕ αναφέρονται στο 2ο άρθρο του Καταστατικού. Οι σκοποί αυτοί είναι: Η διαδοχή της Τοπικής Επιτροπής Ε.Ο.ΠΕ. και η ανάληψη των ευθυνών αυτής σαν ανώτατης αρχής για το άθλημα της Πετοσφαιρίσεως στην Κύπρο, η συνέχιση του έργου της και η υιοθέτηση του Μητρώου των Πετοσφαιριστών της. Η οργάνωση, διοίκηση, διάδοση, ανάπτυξη και εξύψωση του αθλήματος της πετοσφαίρισης, σάλας και παραλίας (beach volley) σέ όλη τη χώρα, σύμφωνα με τις αρχές του φιλάθλου πνεύματος.Η επίτευξη του πιο πάνω σκοπού επιδιώκεται: με τη συνεργασία με τα μέλη της και την επικοινωνία μ’ αυτά με σκοπό την καλύτερη οργάνωση, διάδοση και ανάπτυξη της πετοσφαίρισης. με την οργάνωση και τέλεση αγώνων Πρωταθλήματος όλων των Κατηγοριών μεταξύ των Σωματείων που περιλαμβάνονται στη δύναμή της με βάση τις προκηρύξεις της. με την κατάρτιση Εθνικών Ομάδων Πετοσφαιρίσεως των διαφόρων κατηγοριών. με την ηθική και υλική ενίσχυση των Σωματείων–μελών της για την προαγωγή του επιδιωκόμενου σκοπού. με τη συμμετοχή σε διεθνείς ή άλλους αγώνες Πετοσφαίρισης. με τις ενέργειες και παραστάσεις της στην εποπτεύουσα Αθλητική Αρχή όσον αφορά την ανάγκη ουσιώδους βελτιώσεως των αγωνιστικών χώρων που υπάρχουν, όπως και για την ανάγκη δημιουργίας νέων εκσυγχρονισμένων. με τη συνεργασία με το Κράτος και τους αρμόδιους φορείς του και με τη σύζευξη και συνεργασία εξωσχολικού και σχολικού Αθλητισμού. με τη συνεργασία με τους προπονητές, διαιτητές, κριτές, και λοιπούς παράγοντες του αθλήματος. με την έκδοση εντύπων, περιοδικών, δελτίων, την εκτύπωση κανονισμών κλπ. με τη δημοσίευση διαλέξεων και ομιλιών για τη διάδοση του αθλήματος και με την ανάπτυξη του φίλαθλου πνεύματος. με τη δημιουργία επιμορφωτικών σεμιναρίων και την αποστολή στο εξωτερικό προπονητών και διαιτητών. με τη δημιουργία φιλικών σχέσεων μεταξύ των ξένων ομοειδών Ομοσπονδιών. με τη συνεργασία με άλλες Αθλητικές Αρχές και Σωματεία, που έχουν παραπλήσιο σκοπό με την Ομοσπονδία. με οτιδήποτε άλλο κρίνεται αναγκαίο για την πρόοδο και προκοπή του αθλήματος της πετοσφαίρισης. Σήμερα στη δύναμη της Ομοσπονδίας είναι εγγεγραμμένα 29 σωματεία που ενεργοποιούν για την τρέχουσα περίοδο 23 ομάδες στις κατηγορίες Αντρών και Γυναικών και 60 ομάδες ανάπτυξης (παίδες). Την Ομοσπονδία διοικεί διοικητικό συμβούλιο τα μέλη του οποίου είναι εκπρόσωποι των σωματείων Α’ Κατηγορίας Αντρών και Γυναικών. Ειδικές διατάξεις ρυθμίζουν την εκλογή των αντιπροσώπων της Β’ Κατηγορίας ενώ η θητεία του διοικητικού συμβουλίου είναι διετής. Το διοικητικό συμβούλιο μετά την εκλογή του Προέδρου καταρτίζεται σε σώμα όπως προβλέπει το Καταστατικό. Μετά την συγκρότηση του σε σώμα μπορεί να εκχωρήσει εξουσίες στην Εκτελεστική Επιτροπή, κάτι που προβλέπεται στο Καταστατικό της Ομοσπονδίας για να είναι ομαλή και απρόσκοπτη η λειτουργία της. Από το Καταστατικό της Ομοσπονδίας προβλέπεται και η σύσταση των ακόλουθων επιτροπών: Εξελεγκτικής Επιτροπής Δικαστικής Επιτροπής Τεχνικής Επιτροπής Επιτροπής Εθνικών ΟμάδωνΠέραν των πιο πάνω το διοικητικό συμβούλιο μπορεί να καταρτίσει και άλλες επιτροπές για εξειδικευμένα θέματα για να γίνει πιο εύκολη και γρήγορη η λειτουργία του. Τέτοιες επιτροπές σήμερα είναι: Επιτροπή Οικονομικών – Προσφορών Επιτροπή Beach Volley Επιτροπή Ιατρικών Θεμάτων Επιτροπή Τύπου και ΠροβολήςΑνώτατο όργανο της Ομοσπονδίας είναι η Γενική συνέλευση η οποία μπορεί να είναι Τακτική ή ‘Έκτακτη ή και Καταστατική όταν πρόκειται να τροποποιήσει άρθρα του Καταστατικού. Πέραν του Καταστατικού μεγάλη σημασία στην ομαλή λειτουργία της Ομοσπονδίας παίζει και ο Εσωτερικός Κανονισμός ο οποίος ρυθμίζει τις λεπτομέρειες στην εφαρμογή του Καταστατικού και ο οποίος επίσης όπως το Καταστατικό ψηφίζεται από την Γενική Συνέλευση μετά από εισήγηση του διοικητικού συμβουλίου. Κάθε χρόνο η ΚΟΠΕ διοργανώνει τα ακόλουθα πρωταθλήματα και κύπελλα: *Δεν έχει διεξαχθεί από το 2010 Πετοσφαίριση στην Κύπρο Κυπριακή Ομοσπονδία Πετοσφαίριση Στεφανίδης, Γιώργος (13 Μαρτίου 2017). «Γενέθλια της Κυπριακής Ομοσπονδίας Πετοσφαίρισης» (PDF). Χαραυγή. σελ. 14. Αρχειοθετήθηκε (PDF) από το πρωτότυπο στις 2 Δεκεμβρίου 2017. Ανακτήθηκε στις 2 Δεκεμβρίου 2017.